**SADRŽAJ**

UVOD.......................................................................................................2

1. FAKTORI NASTAVE.........................................................................4

1.1. NASTAVNIK....................................................................................6

1.2. UČENIK............................................................................................12

1.3. SADRŽAJ OBRAZOVANJA...........................................................14

ZAKLJUČNA RAZMATRANJA............................................................19

LITERATURA..........................................................................................20

[www.maturski.org](http://www.maturski.org/)

**UVOD**

Riječ didaktika grčkog je porijekla i izvorno znači poučavanje (didasko – poučavam, didaskein - poučavati). Taj naziv u pedagošku literaturu uvode Ratke i Komenski u 17. st. Čovjek je odvijek poučavao mladu generaciju da bi je pripremio za život i rad. Time se proizvodno radno iskustvo starijih prije svega roditelja, prenoslilo na mlađi naraštaj, što se provodilo već u prvobitnoj društvenoj zajednici.

Kada se proizvodno radno iskustvo društva znatno razvilo, roditelji više nisu mogli u svom domu izravnim podučavanjem prenositi radno iskustvo na mlađe. Zbog toga se osjetila potreba za osnivanjem posebne ustanove u kojoj bi mlada generacija pod vodstvom odraslih na organiziran način brže stjecala radna iskustva prošlih naraštaja. Tako su se osnivale škole, a uporedo s njima pojavila su se specijalizirana zvanja poučavatelja tj. učitelja.

Sa pojavom škole i učitelja imamo i prve začetke nastave kao organiziranog procesa poučavanja u kojoj učitelji poučavaju i učenici uče.
U tim začecima organiziranog nastavnog rada trebalo je najprije odlučiti o tome šta sve treba učenike poučavati da bi se pripremali za život, a ne još toliko o načinu kako ih treba poučavati. U prvom planu je bio sadržaj poučavanja, a ne i metodika rada.

17. stoljeće se smatra stoljećem didaktike u smislu didaktike kao vještine proučavanja. Komensky u djelu ''Velika didaktika'' definira didaktiku kao ''opću vještinu o tome kako valja poučavati svakoga svemu''. U razradi didaktičkog sistema Komensky je na umu prvenstveno imao školski rad, odnosno nastavu,, jer se u njoj proučava organizirano. Komensky je pod pojmom didaktike u smislu vještine poučavanja svakoga svemu obuhvatio obrazovanje i odgoj, što pripada pojmu pedagogije uopće, jer su obrazovanje i odgoj dvije osnovne pedagoške kategorije i funkcije.

Podrobnijim proučavanjem sistema poučavanja u nastavi zaključilo se da treba razlikovati obrazovanje i odgoj, jer ta dva pojma po svom sadržaju, zadacima, i načinu odnosno vještini poučavanja nisu identična. Tako se uspostavilo da se didaktika ne može poistovjećivati sa pedagogijom, kako je to učiinio Komensky, nego je domena pedagogije kao znanosti znatno opširnija i da u sebi sadržava didaktiku kao posebnu znanstvenu granu.

Krajem 19. i početkom 20. stoljeća se ograničava predmet didaktike na područje obrazovanja, ali se pri tom uzima u obzir samo organizirano obrazovanje u nastavi, jer drugog organiziranoga masovnog obrazovanja tada nema.

Izraz didaktika koji su Ratke i Komensky u 17. st. unijeli u pedagogiju prihvaćen je i zadržan do danasšnjeg dana samo na germanskom i slavenskom području Evrope.

S obzirom na obrazovanje i odgoj kao osnovne pedagoške kategorije, opredijelili smo se da didaktikom obuhvatimo obrazovanje u cjelini bez obzira na brojne specifičnosti u njenoj diferencijaciji na brojne grane. S tog stajališta zadžavajući izraz didaktika , tumačimo da je didaktika grana pedagogije koja proučava opće zakonitosti obrazovanja.

Osnovno područje didaktike jeste proučavanje i otkrivanje zakonitosti obrazovanja ličnosti, bez obzira na to gdje se to obrazovanje vrši, jer su zakonitosti obrazovanja čovjeka jedinstvene.

Didaktika je uz teoriju odgoja u neposrednoj vezi i sa mnogim naukama, kao štu su psihologija, filozofija, logika, spoznajna teorija, sociologija, antropologija ... koje svaka sa svoje pozicije, proučavaju čovjeka i njegovu društvenu svijest. Smisao te povezanosti je da se didaktika u proučavanju zakonitisti obrazovanja i izgrađivanju svoje metodologije koristi rezultatima tih nauka kako bi time olakšala proučavanje svog predmeta.[[1]](#footnote-2)

1. **FAKTORI NASTAVE**

**Najorganiziranije plansko obrazovanje izvodi se u nastavi, i to zbog toga što su u nastavi obuhvaćena tri glavna čimbenika: nastavnik, učenik i nastavni sadržaj.**

Nastavnik je kvalificirani stručnjak koji poučavanjem učenika organizira efikasan proces obrazovanja, pa i nastave u cjelini.

Učenik sistematskim poučavanjem nastavnika i samostalnim učenjem stječe obrazovanje.

Nastavnim sadržajima, odnosno obrazovnim sadržajima, određuje se program obrazovanja koji je potrebno ostvariti.

Nastavnik, učenik i nastavni sadržaj jesu oni faktori nastave koji čine tzv. didaktički trokut. Izostavi li se jedan od tih faktora, to više nije nastava. [[2]](#footnote-3)

Slika 1.

 **Učenik**

 **Nastavnik Nastavni sadržaji**

Međutim, u suvremenom obrazovanju sve više dolazi do izražaja i tehnika kao poseban faktor nastave, što je povezano sa obrazovnom tehnologijom, pa se zato didaktički trokut proširuje na didaktički četverokut.[[3]](#footnote-4)

Slika 2.

 **nastavnik nastavna tehnika**

 **učenik nastavni sadržaji**

* 1. **NASTAVNIK**

Nastavnik nije samo predavač svog predmeta nego i odgajatelj. On je nositelj cjelokupnog odgojno-obrazovnog rada u školi. O njemu, njegovom obrazovanju i sposobnostima, njegovu moralnom liku, odnosu prema radu, materijalnim i duhovnim vrednotama ovisni su rezultati i uspjeh toga rada. To znači da njegova odgojna funkcija pretpostavlja i traži posebno obrazovanje, posebne ljudske i moralne kvalitete. Neposredni utjecaj nastavnika na učenike izvanredno je vrijedno odgojno sredstvo i nije ga moguće nadoknaditi drugim utjecajima. **Potrebno je naglasiti 5 bitnih obilježja nastavničkog poziva i pet temeljnih pretpostavki za uspješno odgojno djelovanje**.

1. Nastavnik mora biti moralna, cjelovita i stabilna ličnost, snažne volje i čvrstog karaktera.
2. Nastavnik mora biti vrlo obrazovan i kulturan čovjek, širokih pogleda, svestranog općeg obrazovanja i opće kulture.
3. On mora izvrsno poznavati svoje stručne predmete koje predaje u školi i zastupa u životu. Drugim riječima mora biti dobar stručnjak na određenom području.
4. Usporedo s time mora posjedovati pedagošku kulturu, teorijsko i praktično pedagoško obrazovanje, odnosno mora imati razvijen smisao i sposobnosti za odgojni rad.
5. Uspjeh odgojnog rada podrazumijeva pozitivan odnos, određeni interes, optimizam, ljubav, oduševljenje, tj. da nastavnik voli svoje zvanje i odgojni rad, da vjeruje u čovjeka i uspjeh svoga rada, da voli mlade ljude i da im se zna približiti, da pokazuje zanimanje i razumijevanje za njihove probleme, surađuje s njima u njihovu rješavanju, da poštuje ličnosti svojih učenika i da se općenito pozitivno odnosi prema njima.[[4]](#footnote-5)

**U tradicionalnoj školi nastavnik je bio** medijator, posrednik između nastavnih sadržaja i učenika. On je bio isključivi organizator odgojno-obrazovnog procesa, a odnosi na relaciji nastavnik-učenik bili su zasnovani na hijerarhijskim razlikama.

**Uloge suvremenog nastavnika su slijedeće:**

-Poučavanje učenika u svrhu stjecanja znanja, vještina i razvoja sposobnosti (obrazovanje učenika, polaznika); uloga obrazovatelja.

-Poučavanje učenika u svrhu usvajanja ili promjene vrijednosti, stavova i navika (odgajanje učenika, polaznika); uloga odgajatelja.

-Sudjelovanje u procesima razvoja škole, odnosno u razvoja procesa obrazovanja i odgoja, zajedno s ostalim članovima obrazovne organizacije, inspektorima, savjetnicima i stručnjacima iz razvojnih službi; razvojna uloga. Nastavnik sve više postaje animator i terapeut, odnosno regulator odgojnog procesa, a ne samo informator.

**Pred suvremenim nastavnikom stoji širok dijapazon zadataka koje treba realizirati. To su:**

* novi nastavni sadržaji,
* nove nastavne strategije (oblici, metode, sredstva),
* nova uloga učenika,
* korištenje raznovrsnih izvora znanja,
* osposobljavanje učenika za permanentno obrazovanje.

U takvim uvjetima nastavnikove uloge su determinirane,pa je sve više:

* redatelj nastave,
* organizator,
* analitičar svog i učenikovog rada,
* graditelj suradničkih odnosa,
* kreator stvaralačkog izražavanja učenika,
* racionalizator,
* istraživač i inicijator,
* onaj koji grupu orijentira i ukazuje na pravce daljnjeg kretanja,
* tražitelj i davatelj informacija,
* koordinator,
* programer,
* mentor.

Nastavnik ima pedagošku, plansku i koordinatorsku funkciju.On zajedno sa učenicima modelira nastavni proces i pojedine njegove faze.

Osobni primjer nastavnika najbolje je odgojno sredstvo. Kod njega mora dominirati sklad misli, riječi i djela. On je u svemu uzor svojim učenicima. Rad nastavnika se ogleda u redovnoj i svim ostalim vrstama nastave, izvannastavnim i izvanškolskim aktivnostima,na kulturnom i prosvjetnom planu, radnomu, društvenim, socijalnim i humanitarnim organizacijama. Nastavnički poziv ujedno je i poziv odgajatelja. Zato stalno mora biti iskren, odan svom pozivu, pravičan, vrijedan, uredan, principijelan, samokritičan, točan, estetskog i kulturnog izgleda, da ima razvijeno socijalno osjećanje, smisao za suradnju i sposobnost empatije, da ga krasi vedrina i staloženost, optimistička osjećanja.[[5]](#footnote-6)

Nastavnička uloga je kompleksna i sadrži niz zadataka koji se često preklapaju ali i bivaju prenaglašeni ili potisnuti.

Nastavničke uloge su:
-predavača
-organizatora  nastave
-partnera u pedagoškoj komunikaciji
-stručnjaka u svojoj oblasti

Motivaciona uloga
Sva ponašanja nastavnika čiji je cilj da motivišu dijete,  podstaknu na učenje i održe interesovanja na slijedeće načine:
-pronalazi puteve kojima znanja stižu do učenika,
-razvija unutrašnju motivaciju (cilj učenja - novo saznanje, zadovoljavanje radoznalosti, ovladavanje vještinama, a ne ocjena),
-koristi postojeća dječija interesovanja, i podstiče nova,
-vodi računa o dječijoj pažnji u toku časa,
-čini rad prijatnijim,
-koristi pozitivna potkrjepljenja,
-svojim ponašanjem je model za profesionalnu orijentaciju

Uloga procjenjivača, evaluatora:
Nastavnik ocjenjuje u domenu znanja, tj. daje povratnu informaciju o uspješnosti procesa učenja na slijedeće načine:
-ocjenjivanjem,
-verbalnim i neverbalnim odobravanjem ili neodobravanjem,
-komentarima,
-analiziranjem individualnih postignuća učenika s obzirom na njegove sposobnosti, radne navike, motivaciju...

 Pored toga ocjenjuje i ponašanja i ličnost učenika:
-komentarisanje i kvalifikovanje ponašanja i ličnosti učenika,
-isticanje uzora među učenicima (ugledajte se na...),
-obraćanje imenima ili nadimcima učenicima...

Saznajno dijagnostička uloga:
Nastavnik ustanovljava:
-šta i koliko učenik zna i može,
-na koji način misli i radi,
-šta su mu preferencije i interesovanja,
-šta se od učenika može očekivati, itd.

Uloga regulatora socijalnih odnosa u razredu kao grupi:
 Uloga koja je naglašena kod razrednih starješina ali važna i kod predmetnih nastavnika kako u nastavi tako i u vannastavnim aktivnostima.

 Tu spadaju:
-način regulisanja discipline,
-pravičnost,
-utjecaj na odnose nastavnik - učenik i među učenicima,
-uloga nastavnika u grupi - vođa, organizator, inicijator, ravnopravan član grupe...
-odnos prema djeci iz  marginalizovanih grupa,
-rješavanje konflikata među učenicima i sopstvenih konflikata,
-nastavnik kao socijalni model ...

Uloga partnera u afektivnoj interakciji:
Ispoljava se u tri vrste delovanja i to bilo da se radi o trenutnom afektivnom stanju učenika, trajnim emocionalnim karakteristikama ili razvojnim problemima i krizama:
-poznavanje mentalnog zdravlja, afektivnih stanja i potreba učenika,
-dijagnosticiranje (neprofesionalno) psihičkih stanja učenika - dijagnoza nivoa problema,
-preduzimanje akcija za pomoć djetetu - razgovor sa djetetom, roditeljima, psihologom do upućivanja djeteta u specijalizovanu ustanovu za pružanje pomoći.

Nastavnik kao predavač:
-prenosi informacije, izlaže gradivo, prezentuje sadržaj
-koristi slikovni, simbolički i manipulativni materijal i navodi učenike da se njima služe,
-formuliše probleme, definiše, opisuje, poredi, zaključuje...
-ponavlja, sumira, ističe ono što je važno...
-vodi nastavni proces
-primenjuje odabrane nastavne tehnike, principe i metode,
-koristi odabrana didaktička sredstva,
-priprema i uvodi učenike u situaciju,
-povezuje znanja i ukazuje na njihovu primjenu ...

Nastavnik kao organizator nastave:
-postavlja cilj časa,
-planira nastavne sadržaje, sredstva, opremu...
-planira nastavne oblike i metode,
-planira vrijeme i raspored vremena po funkciji časa...

Nastavnik kao partner u pedagoškoj komunikaciji:
-postavlja pitanja, zahtjeve, daje verbalne i neverbalne poruke i odgovara na njih,
-daje savjete, mišljenja, sudove i podstiče na isto i učenike,
-modeluje razredne diskusije,
-povezuje gradivo sa postojećim znanjem i iskustvom učenika,
-prihvata reakcije učenika,
-osposobljava učenike za samostalnu procjenu i smoprocjenu,
-struktuira učeničko mišljenje...

Nastavnik kao stručnjak, ekspert za svoju oblast:
Nastavnik kao model intelektualnog ponašanja u datoj oblasti, nastavnik kao fizičar, biolog, historičar itd., predstavlja model kako se misli, radi i istražuje u toj oblasti, osposobljava učenike za samostalan rad u toj oblasti.

Nastavnik kao ''banka podataka'':
Učenik je u prilici da sazna ono što ga interesuje, bez obzira da li je to predviđeno nastavnim programom ili ne.[[6]](#footnote-7)

* 1. **UČENIK**

Učenikova slika o sebi je u najvećem broju slučajeva vrlo povoljna, bez obzira što nastavnici ili roditelji mislili o njima. To je pozitivna osobina mladih koju treba dalje razvijati. Učenici o sebi imaju vrlo visoko mišljenje,ne samo za vrijeme adolescencije, kada se mlada ličnost anatomsko-fiziološki i socio-pedagoški bitno mijenja i postaje kritičko destruktivno orijentirana, nego i u svim drugim fazama razvoja. Povoljno mišljenje o sebi učenici očekuju od svojih nastavnika. Nalaze do kojih je došla M. Bratanić (1980.) ukazuju na potrebu osposobljavanja nastavnika za pravilnije socijalne percepcije učenika. To procjenjivanje može nastati i kao posljedica halo-efekta, pogotovu kad se o jednoj lošoj osobini učenika procjenjuje njegova kompletna ličnost. U svemu tome su bitni i emocionalni stavovi nastavnika.

Najljepši i najburniji dio života djeca i mladi provode kao učenici, u školi ili drugim odgojno-obrazovnim institucijama. Tu stječu osnovna znanja, navike i sposobnosti, izgrađuju naučni pogled na svijet, osposobljavaju za nastavak školovanja/studiranja, dobivaju iskustva za profesionalno zanimanje.

Samoodgoj i samoobrazovanje (autoedukacija) su bitne odrednice suvremene škole i edukacije.

Autoedukacija je u uskoj vezi sa položajem učenika u procesima odgoja i obrazovanja. Ona će biti djelotvornija u onoj mjeri kojoj je učenik u aktivnoj, subjekatskoj poziciji i to u svim vrstama, oblicima i sadržajima nastave i u svim fazama nastavnog procesa. Suvremena škola odgaja stvaralačke ličnosti i to je njezin trajni zadatak.

Sve će to doprinositi da učenici do znanja, a time i do svoje prave uloge, dolaze različitim postupcima, metodama, sredstvima, u različito vrijeme i na različitim mjestima. Za učenje će koristiti svoje postojeće sposobnosti, ali će novostvorene sposobnosti doprinijeti još većem obogaćivanju njihovog života i stvaranju novih sposobnosti. Tako se učenje javlja kao relevantni faktor u razvoju djeteta, mlade ličnosti. Učenici sami dostižu ciljeve učenja i formiraju vlastite poglede na život i svoje uloge u svemu tome.

Učeniku treba omogućiti takav odgojni proces razvoja koji će pomoći razvoju njegovog vlastitog identiteta. To znači da će učeniku biti moguće:

* razvijati, opažati i izražavati vlastite potrebe i interese,
* razvijati i slijediti vlastite ciljeve,
* djelovati samostalno s vlastitom odgovornošću i s vlastitim smjernicama,
* isprobati mogućnosti i granice vlastite sposobnosti djelovanja,
* razvijati u ophođenju s drugima samostalnost i odgovarajuće oblike razgraničenja,
* osjećati se jednako vrijednim, tj. upoznati vlastitu vrijednost i ne vezati je za dobro ponašanje.

Nije cilj izgrađivanja mlade ličnosti odgojni produkt, nego procesuiranje odgojnnog djelovanja. O tome M.A. Vernooij kaže:“ Odgoj se mora oprostiti od ideje o takvom odgoju koji stvara produkt i da mora doći do odgoja koji priprema, do odgoja koji puni ranac za životni put, ali ne određuje taj put. Ne određuje se odgojem ono što će od djeteta postati, dakle, produkt, nego samo dio sredstava koja će djetetu biti na raspolaganju u procesu samooblikovanja.“ (157,96).[[7]](#footnote-8)

* 1. **SADRŽAJ OBRAZOVANJA**

Sadržaj obrazovanja u određenoj školi propisuje se školskim planom i programom, odnosno sadržaj obrazovanja u nastavi – nastavnim planom i programom.

1. **Nastavni plan** je školski dokument u kojem se u obliku tabele propisuju:
* odgojno-obrazovna područja, odnosno predmeti koji će se obučavati u određenoj školi,
* redoslijed obučavanja tih područja, odnosno predmeta po razredima i semestrima,
* tjedni broj sati za pojedino područje, odnosno nastavni predmet.

**Didaktičkom preradom pojedinih znanstvenih grana dobivaju se nastavni predmeti.** Budući da se nastavni predmeti odabiru na temelju znanstvenog sistema, razumljivo je da zbog neprestane njegove dinamičnosti postoje teškoće u izboru nastavnih predmeta. Znanost se u nastavni predmet didaktički transformira s obzirom na psihofizičke snage učenika pojedine dobi.

Iako je postojeći znanstveni sistem temelj za izvođenje nastavnih predmeta, ipak pri tom nastupaju brojne teškoće. Sve znanosti u suvremeno doba doživljavaju intenzivan napredak, otkrivaju se nove znanstvene spoznaje. Nove znanstvene istine sređuju se po novim kriterijima u nove sisteme, što uvjetuje da se i naučni sistemi stalno mijenjaju.

U vezi s izborom nastavnih predmeta je važno koji će se stupanj diferencijacije uzeti u obzir za pojedini stupanj školovanja.

Znanost se u nastavni predmet didakticki transformira s obzirom na psihofizičke snage učenika pojedine dobi, s obzirom na njihovu psihičku zrelost. Zato osnovnoj školi odgovaraju predmeti u kojima je proveden niži stupanj diferencijacije, dok će pak na najvišem stupnju školovanja odgovarati i najviši stupanj diferencijacije.

Bez sumnje da se u izboru sadržaja za pojedinu školu treba rukovoditi i nekim drugim pedagoškim kriterijima s obzirom na ostvarenje zadataka obrazovanja,općeobrazovnog i stručnog. Imajući na umu upravo te razloge pojedini predmeti u nastavnom planu mogu imati različit status, pa po tom statusu dobivaju i posebne nazive, npr. glavni predmet, sporedni predet, pomoćni predmet itd.

U nastavnom planu osnovne škole ne provodi se još tako vrednovanje predmeta, ono se provodi tek nakon završene osnovne škole.

Zato nastavni predmeti u nastavnom planu mogu imati dvojaki naziv, i to s obzirom na naučno područje kojem pripadaju.

 Kada se pristupa analizi konkretnog nastavnog plana, treba zato uvijek ustanoviti:
-kojem znanstvenom području ili užoj grani pripada predmet, što proizilazi iz samog naziva

-kojem stupnji diferencijacije odgovara taj predmet s obzirom na znanstvenu diferencijaciju,

- kakav status ima pojedini predmet u nastavnom planu.

**Nastavni predmeti u nastavnom planu raspoređeni su za vrijeme školovanja po razredima. Taj poredak može biti sukcesivni, simultani i njihova kombinacija**.

***Sukcesivni raspored*** *predmeta* znači da se za vrijeme školovanja u određenoj školi nastavni predmeti proučavaju postupno jedan za drugim, tj. sukcesivnim slijedom, po čemu i naziv tom rasporedu. Najprije se potpuno prouči jedan predmet, nakon toga se prelazi na drugi, itd.

Takav način raspoređivanja predmeta dominirao je otprilike do 18. Stoljeća, pa se po ukupnom broju predmeta određivao broj ''razreda''. Komensky je u svom nacrtu latinske škole uvijek bio pod utjecajem tog sukcesivnog rasporeda.

Sukcesivni raspored predemeta ima neke svoje prednosti ali i nedostatke. Njegove prednosti su u tome što se u određenom vremenskom razdoblju učenici koncentriraju samo na jedan predmet. Time se ujedno i olakšava organizacija nastave.

Međutim, posve sukcesivni raspored ima znatno više nedostataka. Po takvom rasporedu učenici bi morali proučit jedan predmet u njegovu potpunu intenzitetu za taj stupanj školovanja, a to prelazi njihove snage u pojedinoj dobi.

Objektivna stvarnost prirodna i društvena, jest jedinstvena , a to znači međusobno povezana i uvjetovana, pa je upravo za bolje razumijevanje te jedinstvenosti potrebno stvarnost proučavati s više strana, a to znači sa stajališta više nastavnih predmeta.

Treba dodati da učenje jednog predmeta u duljem vremenskom periodu pridonosi pojavi monotonije, jer je isključena promjena nastavnih predmeta koja psihički osvježava.

***Simultani raspored predmeta***u nastavnom planu znači da se istodobno proučava više predmeta, pa se tim rasporedom ujedno otklanjaju nedostaci sukcesivnog rasporeda predmeta, u čemu je njegova prednost.

U doslovnom simultanom raspoređivanju iskazuju se također neke slabije strane. Učenici prema svojim mentalnim snagama ne mogu u svojoj svijesti istodobno obuhvatiti mnogo predmeta i podjednako se koncentrisati u potrebnom intenzitetu na sve. Prema tome i doslovno simultani raspored predmeta također je neadekvatan snagama učenika.

***Kombinacijom jednog i drugog*** iskorištavaju se njihove prednosti i prevladavaju slabosti.
 Zato je u Planu i programu odgoja i osnovnog obrazovanja raspored odgojno-obrazovnih
 područja, odnosno nastavnih predmeta u kombinaciji sukcesivnog i simultanog rasporeda.

 Ta kombinacija sukcesivnog i simultanog rasporeda odgojno- obrazovnih ppodručja, odnosno predmeta ima i specifičan izraz-spiralni raspored.

Analogno rješenje u smislu kombinacije sukcesivnog i simultanog raspoređivanja predmeta može se ustanoviti i u nastavnim planovima za ostale škole. Ta kombinacija treba da bude smišljena i pedagoški opravdana a ne mehanička. Treba pažljivom analizom utvrditi koje je predmete pogodnije obučavati prije a koje kasnije, odnosno kako međusobno simultano povezati proučavanje više predmeta radi efikasnije obrazovanja.

**Broj sati tjedno za pojedini predmet** u nastavnom planu određuju se prema njegovoj obrazovnoj i odgojnoj važnosti za školovanje, složenosti i težini predmeta, ako i prema dopuštenom ukupnom vremenskom opterećenju učenika u pojedinom razredu.

1. **Nastavni program** jest školski dokument kojim se propisuje opseg, dubina i redoslijed nastavnih sadržaja. Drugim riječima, nastavnim programom propisuju se konkretni sadržaji pojedinog nastavnog predmeta, pa je nastavni program konkretizacija nastavnog plana.

**Opseg, dubina i redoslijed** tri su bitne karakteristike nastavnog programa, odnosno to su tri osnovne didaktičke dimenzije obrazovanja.[[8]](#footnote-9)

 *Opsegom* nastavnog programa obuhvaćena je širina znanja i sposobnosti koje učenici moraju steći u nastavi pojedinog predmeta. On se odnosi na kvantitetu činjenica, generalizacija i aktivnosti koje učenici moraju steći i razviti.

*Dubinom ili intenzitetom* se određuje dubina obrazovanja, to znači dubina znanja i kvaliteta sposobnosti. Odrediti dubinu nastavnih sadržaja, a samim time i dubinu znanja, znači odrediti odnosi li se nastavni sadržaji samo na upoznavanje vanjske pojavnosti ili će se ići dalje do sadržajnih molekula, ili jođ dalje do sadržajnih atoma, itd.

*Redoslijedom ili strukturom* nastavnog programa određuje se kojim će se redom obrađivati nastavni sadržaji pojedinog predmeta u jednom razredu, pa i redoslijed sadržaja tog predmeta u nekoliko razreda. Postoje tri načina kako se raspoređuju nastavni sadržaji, a to su:

1. Linijski ili sukcesivni raspored – znači da se tematika jednog predmeta u toku školske godine u jednom razredu ili u nekoliko razreda u kojima se po nastavnom planu taj predmet obučava sukcesivno niže jedna za drugom.
2. Koncentrični način raspoređivanja znači da se nastavni sadržaji iz razreda u razred raspoređuju u obliku koncentričnih krugova
3. Kombinirani način raspoređivanja jest kombinacija sukcesivnog i koncentričnog raspoređivanja.

Da bi se bolje razumjeli pojedini dijelovi nastavnog programa treba poznavati posebnu didaktičku terminologiju i pravilno je poimati. Ovamo pripadaju pojmovi kao što su predmetno područje, nastavna cjelina, nastavna tema i nastavna jedinica.

**Predmetno područje** čine relativno zasebni dijelovi nastavnog programa istog predmeta, a izvedeni su na temelju strukture dotične znanosti.

**Nastavnu cjelnu** čine kompleksniji dijelovi nastavnog programa u kojima dominira određena središnja tematika prožeta nekom osnovnom idejom (idejnom, metodološkom, znanstvenom, ekonomskom, itd.)

**Nastavna tema** je kao pojam po sadržajnom određenju veoma nalik na pojam nastavne, odnosno predmetne cjeline, a ta sličnost proizlazi odatle što među njima ima mnogo zajedničkog a veoma malo razlika. Cjelina je u pravilu šira od teme, ali se može i poklapati sa temom.

**Nastavna jedinica** jest opseg nastavnog sadržaja odmjeren za jedan nastavni sat ili dvostruki sat. ,jerilo dužine nastavnog sata je 45min.[[9]](#footnote-10)

**ZAKLJUČNA RAZMATRANJA**

Fakotri nastave su veoma bitni za dobro organiziranje nastave. Svi faktori trebaju biti u potpunosti prisutni i realizirani, i samo tako nastava može biti uspješna. Veoma je bitna i veza između faktora nastave. Oni su međusobno povezani i ovise jedni o drugima: učenici od nastavnika, nastavnici o učenicima, a ni jedni ni drugi ne mogu bez sadržaja nastave.

[www.maturski.org](http://www.maturski.org/)

**LITERATURA**

1. Ajanović Dž. Stevanović, ''Školska pedagogija'', Sarajevo Prosvjetni list, 1998.
2. Poljak V., ''Didaktika'', Školska knjiga Zagreb 1991.
3. Vukasović A., ''Pedagogija'' , Samobor, „Zagreb“, 1991.
4. www.zraun.edu.yu
1. Poljak, V. (1990), Didaktika, Zagreb, Školska knjiga [↑](#footnote-ref-2)
2. Poljak, V. (1990), Didaktika, Zagreb, Školska knjiga [↑](#footnote-ref-3)
3. Poljak, V. (1990), Didaktika, Zagreb, Školska knjiga [↑](#footnote-ref-4)
4. Vukasović, A. (1991), Pedagogija, Samobor, „Zagreb“ [↑](#footnote-ref-5)
5. Ajanović, Dž. Stevanović, M. (1998), Školska pedagogija, Sarajevo, Prosvjetni list [↑](#footnote-ref-6)
6. [www.zarun.edu.yu](http://www.zarun.edu.yu) [↑](#footnote-ref-7)
7. Ajanović, Dž. Stevanović, M. (1998), Školska pedagogija, Sarajevo, Prosvjetni list [↑](#footnote-ref-8)
8. Poljak, V. (1990), Didaktika, Zagreb, Školska knjiga [↑](#footnote-ref-9)
9. Poljak, V. (1990), Didaktika, Zagreb, Školska knjiga [↑](#footnote-ref-10)